b'\n_START_ARTICLE_\nAddisonova bolezen\n_START_SECTION_\nEpidemiologija\n_START_PARAGRAPH_\nAddisonova bolezen je redka endokrina oziroma hormonska motnja, ki prizadene okoli enega med 100.000 ljudmi. Pojavlja se v vseh starostnih skupinah in prizadene oba spola.\n_START_SECTION_\nSimptomi\n_START_PARAGRAPH_\nSimptomi se za\xc4\x8dnejo pojavljati postopoma. Bolniki z Addisonovo boleznijo so utrujeni, so slabotni, huj\xc5\xa1ajo, imajo tudi nizek krvni tlak (kar pa vodi v omotico in omedlevost) in v\xc4\x8dasih se pojavijo temne lise na ko\xc5\xbei. Lahko pride tudi do hipoglikemije.  _NEWLINE_Psihi\xc4\x8dni simptomi pa so razdra\xc5\xbeljivost in depresija. Bolnik ima pretirano \xc5\xbeeljo po soli. Menstrualni ciikel pri \xc5\xbeenskah pa lahko postaja nereden ali se celo popolnoma ustavi.  _NEWLINE_Bolezni se navadi zavemo \xc5\xa1ele ob velikem stresu. Ob tak\xc5\xa1nih trenutkih se zaradi napredovanja simptomov priporo\xc4\x8da obisk zdravnika. Lahko pride do akutne nadledvi\xc4\x8dne insuficience, ki je posledica izrazitega stresa in pri 25% bolnika prvi\xc4\x8d opozori na Addisonovo bolezen.  _NEWLINE_Bolezne je lahko usodna, \xc4\x8de ni zdravljena.\n_START_SECTION_\nVzroki Addisonove bolezni\n_START_PARAGRAPH_\nBolezen se pojavi, ko nadledvi\xc4\x8dne \xc5\xbeleze ne proizvajajo ve\xc4\x8d dovolj hormonov.  Nadledvi\xc4\x8dni \xc5\xbelezi proizvajata kortizol, ki ga pa je pri addisonovi bolezni premalo.\n_START_SECTION_\nPrimarni vzroki\n_START_PARAGRAPH_\nPrimarni vzroki nastopijo v sami \xc5\xbelezi in nanjo delujejo neposredno. Simptomi nastopijo \xc5\xa1ele, ko je okvarjene vsaj 90\xc2\xa0% skorje. Tedaj je namre\xc4\x8d onemogo\xc4\x8dena tvorba hormonov iz skupine glukokortikoidov in mineralokortikoidov. Najpogostej\xc5\xa1i primarni vzrok bolezni je avtoimunski adrenalitis (telo avtoimunsko uni\xc4\x8di \xc5\xbeleze), lahko pa je tudi posledica tuberkoloze. Redkeje se pojavi zaradi oku\xc5\xbeb v \xc5\xbelezi, raz\xc5\xa1iritev razsevkov ali krvavitev v \xc5\xbelezi.\n_START_SECTION_\nSekundarni vzroki\n_START_PARAGRAPH_\nSekundarni vzroki nastanejo zunaj nadledvi\xc4\x8dnice in nanjo vplivajo posredno. Najve\xc4\x8dkrat gre za bolezni hipofize, pri katerih je posledica zmanj\xc5\xa1ano izlo\xc4\x8danje ACTH-ja iz hipofize. (Ta hormon stimulira izlo\xc4\x8danje \xc2\xa0gluko- in mineralokortikoidov iz nadledvi\xc4\x8dnic)._NEWLINE_Sekundarni vzrok je tudi lahko nenadno prenehanje jemanja glukortikoidnih zdravil ob kroni\xc4\x8dnih vnetjih. Ta zdravila povzro\xc4\x8dijo zni\xc5\xbeanje izlo\xc4\x8danja hormonov nadledvi\xc4\x8dne \xc5\xbeleze, in hkrati tudi zmanj\xc5\xa1ajo sposobnost \xc5\xbeleze. Zato pride do pomanjkanja hormonov v telesu, \xc5\xbeleza pa ni sposobna nadomestiti izgube, zato se poka\xc5\xbeejo znaki bolezni.\n_START_SECTION_\nVzroki za te\xc5\xbeave nadledvi\xc4\x8dne \xc5\xbeleze\n_START_PARAGRAPH_\nVzrok je predvsem padec kortizola. Te imenujemo nadledvi\xc4\x8dna insuficienca, ki nastane zaradi razli\xc4\x8dnih vzrokov. Pri primarni nadledvi\xc4\x8dni insuficienci je vzrok napa\xc4\x8deno delovanje \xc5\xbeleze, sekundarna motnja pa nastane zaradi premajhnega izlo\xc4\x8danja ACHT-ja v hipofizi.\n_START_SECTION_\nPrimarna nadledvi\xc4\x8dna insuficienca\n_START_PARAGRAPH_\nV ve\xc4\x8dini primerov Addisonove bolezni je nastanek bolezni posledica avtoimunega obolenja, pri katerem telo tvori protitelesa in postopoma uni\xc4\x8duje tkivo ali organe. Takih primerov je okoli 70%. Ko je uni\xc4\x8dene vsaj 90% skorje nadledvi\xc4\x8dnice se pojavi nadledvi\xc4\x8dna insuficienca. Posledica izgube skorje pa je pomanjkanje kortizola in ostalih hormonov. \xc4\x8ce pa stanje vpliva tudi na druge \xc5\xbeleze pa govorimo o sindromu poliendokrine pomanjkljivosti (POS)._NEWLINE_POS delimo na dva tipa: tip I in tip II. _NEWLINE_Tip I se pojavlja pri otrocih, posledica pa je spolna zaostalost, slabokrvnost, kroni\xc4\x8dna oku\xc5\xbeba s kandido, kroni\xc4\x8dni hepatitis v redkih primerih pa tudi izguba las. _NEWLINE_Tip II ali tudi Schmidt-ov sindrom pa se pojavi pri najstnikih. Povezana je z nepravilnim delovanjem \xc5\xa1\xc4\x8ditnice. Posledica je po\xc4\x8dasnej\xc5\xa1i spolni razvoj in lahko tudi sladkorna bolezen. Ena desetina pacientov izgubi pigment na posameznih delih ko\xc5\xbee. Domnevajo, da je POS dedovana bolezen, saj tveganje v primeru dru\xc5\xbeinskih endokrinih pomanjkljivosti, nara\xc5\xa1\xc4\x8da._NEWLINE_Tuberkoloza predstavlja razlog nastanka okrog 20% primerov POS tipa I. Z zdravljenjem tuberkoloze se je zmanj\xc5\xa1ala tudi pojavnost poliendokrine pomankljivosti._NEWLINE_Drugi,, manj pogosti vzroki pa so lahko kroni\xc4\x8dne glivi\xc4\x8dne oku\xc5\xbebe, rakave celice, ki se \xc5\xa1irijo na nadledvi\xc4\x8dnico ter amiloidoza.\n_START_SECTION_\nSekundarna nadledvi\xc4\x8dna insuficienca\n_START_PARAGRAPH_\nPri sekundarni motnji pa je vzrok v pomanjkanju ACHT-ja, ki povzro\xc4\x8di slab\xc5\xa1e delovanje nadledvi\xc4\x8dnice, proizvodnja kortizola upade, medtem ko proizvodnja aldosterona ne upade. Za\xc4\x8dasna oblika motnje se pojavi, ko oseba nenadoma, ki je prejemala z glukokortikoidni hormon, prekine ali ustavi terapijo. Za\xc4\x8dano obliko pa lahko spro\xc5\xbeijo tudi zdravila za revmatoidni artritis, astmo in ulcerozni kolitis, ki blokirajo spor\xc5\xa1\xc4\x8danje obeh hormonov kortikotropin - spro\xc5\xa1\xc4\x8dujo\xc4\x8di hormon CRH in ACHT. _NEWLINE_Lahko nastane tudi kot posledica kirur\xc5\xa1ke odstranitve benigne nadledvi\xc4\x8dne \xc5\xbeleze. ACHT lahko proizvaja tumorke celice. V tak\xc5\xa1nem primeru se hipofiza odtrani in vpelje se hormonska nadomestna terapija.'